Document ID: 32012R0032

REGULAMENTUL DELEGAT (UE) NR. 32/2012 AL COMISIEI
din 14 noiembrie 2011
de completare a Regulamentului (UE) nr. 1236/2010 al Parlamentului European și al Consiliului de stabilire a unui sistem de control și de asigurare a respectării aplicabil în zona reglementată de Convenția privind viitoarea cooperare multilaterală pentru pescuit în Atlanticul de Nord-Est
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1236/2010 al Parlamentului European și al Consiliului din 15 decembrie 2010 de stabilire a unui sistem de control și de asigurare a respectării aplicabil în zona reglementată de Convenția privind viitoarea cooperare multilaterală pentru pescuit în Atlanticul de Nord-Est și de abrogare a Regulamentului (CE) nr. 2791/1999 al Consiliului (1), în special articolul 10 alineatul (3) și articolul 46,
întrucât:
(1)
Regulamentul (UE) nr. 1236/2010 completează măsurile de control prevăzute în:
-
Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (2); și
-
Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (3).
(2)
În conformitate cu articolul 10 din Regulamentul (UE) nr. 1236/2010, statele membre au obligația de a transmite lunar Comisiei cantitățile de resurse halieutice capturate în zona NEAFC de navele care le arborează pavilionul. Trebuie stabilită acum lista resurselor halieutice care trebuie transmise,
ADOPTĂ PREZENTUL REGULAMENT:
Articolul 1
Lista resurselor
Lista resurselor halieutice menționate la articolul 10 alineatul (1) din Regulamentul (UE) nr. 1236/2010 este stabilită în anexă.
Articolul 2
Intrare în vigoare
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 noiembrie 2011.

Labels: 12
6
5
20